Diari Oficial de la Generalitat Valenciana


Sumari del DOGV 7396, del 05-11-2014 (2014/10354)

Resolució de 30 d'octubre de 2014, de la Conselleria d'Infraestructures, Territori i Medi Ambient, per la qual es desistix del procediment de licitació de l'expedient CMAYOR/2014/01/45, servici d'anuncis en premsa d'informació pública de projectes, expropiacions, licitacions i anuncis en general de la conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7396

Data del DOGV
:   05-11-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/10447


Data del document
:   30-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Resolució de 30 d'octubre de 2014, de la Conselleria d'Infraestructures, Territori i Medi Ambient, per la qual es desistix del procediment de licitació de l'expedient CMAYOR/2014/01/45, servici d'anuncis en premsa d'informació pública de projectes, expropiacions, licitacions i anuncis en general de la conselleria. [2014/10832]  
Vista la proposta del subsecretari de desistiment, de data 11 de setembre de 2014, en relació amb l'expedient CMAYOR/2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient, resulten els antecedents de fet següents:  
  
1. Amb data 16 de juliol de 2014, es va publicar la licitació de l'expedient 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient, el termini de presentació d'ofertes del qual acabava el 15 de setembre de 2014. Posteriorment, per mitjà de l'oportuna Resolució de data 5 de setembre de 2014, es va ampliar el termini de presentació d'ofertes.  
2. Amb data 11 de setembre de 2014, el subsecretari proposa el desistiment de l'expedient, atés que es detecten carències en el procediment d'adjudicació relacionades amb la valoració de les ofertes econòmiques de les empreses licitadores i la indicació expressa del sobre en el qual havien d'introduir-se estes ofertes.  
  
Fonaments de dret  
1. L'article 155 del TRLCSP disposa que «Renúncia a la formalització del contracte i desistiment del procediment d'adjudicació per l'Administració.  
1. En el cas en què l'òrgan de contractació renuncie a subscriure un contracte per al qual haja efectuat la corresponent convocatòria, o decidisca reiniciar el procediment per a la seua adjudicació, ho haurà de notificar als candidats o licitadors, i informarà també la Comissió Europea d'esta decisió quan el contracte haja sigut anunciat en el Diario Oficial de la Unión Europea.  
2. La renúncia a la subscripció del contracte o el desistiment del procediment només ho podrà acordar l'òrgan de contractació abans de l'adjudicació. En ambdós casos es compensarà els candidats o licitadors pels gastos en què hagueren incorregut en la forma prevista en l'anunci o en el plec, o d'acord amb els principis generals que regixen la responsabilitat de l'Administració.  
3. Només podrà renunciar-se a la subscripció del contracte per raons d'interés públic degudament justificades en l'expedient. En este cas, no podrà promoure's una nova licitació del seu objecte mentres subsistisquen les raons al·legades per a fonamentar la renúncia.  
4. El desistiment del procediment haurà d'estar fonamentat en una infracció no esmenable de les normes de preparació del contracte o de les reguladores del procediment d'adjudicació, i haurà de justificar-se en l'expedient la concurrència de la causa. El desistiment no impedirà la iniciació immediata d'un nou procediment de licitació.»  
2. La consellera d'Infraestructures, Territori i Medi Ambient és competent per a adoptar esta resolució en virtut de les facultats previstes en l'article 28 de la Llei 5/1983, de 30 de desembre, del Consell.  
  
Per Resolució d'1 d'agost de 2014, de la consellera d'Infraestructures, Territori i Medi Ambient, publicada en el Diari Oficial de la Comunitat Valenciana de 5 d'agost de 2014, es deleguen les facultats ordinàries en matèria de contractació administrativa, incloent-hi les resolucions dels recursos administratius de reposició que es puguen interposar, en el secretari autonòmic d'Infraestructures, Territori i Medi Ambient.  
  
Vistos els preceptes legals i la resta de disposicions de general i pertinent aplicació, resolc:  
  
  
  
Únic  
Desistir del procediment d'adjudicació de l'expedient 2014/01/45, servici d'anuncis en premsa d'informació pública de projectes, expropiacions, licitacions i anuncis en general de la Conselleria d'Infraestructures, Territori i Medi Ambient i que s'allibere el crèdit retingut a este efecte.  
  
Contra esta resolució, que posa fi a la via administrativa, es pot interposar un recurs potestatiu de reposició davant de la persona titular de la Conselleria d'Infraestructures, Territori i Medi Ambient, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'esta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
Tot això sense perjuí que puga exercitar-se qualsevol altre recurs que considere oportú.  
  
València, 30 d'octubre de 2014.- La consellera d'Infraestructures, Territori i Medi Ambient, p. d. (R 01.08.2014, DOCV 05.08.2014), el secretari autonòmic d'Infraestructures,Territori i Medi Ambient: Victoriano Sánchez-Barcaiztegui Moltó.